Sauntara Brod mbabar akèh-akèhé karyané Kafka sing saiki didarbèni,[111] karyané Kafka wiwit diwigatèkaké kalangan sing luwih amba lan olèh aprésiasi. Brod rumangsa kangèlan ngatur buku cathetan Kafka srana kronologis. Salah sawijining masalah iku, Kafka kerep nulis ing bagéan séjé-séjé bukuné, sok-sokan ing tengah, sok-sokan saka mburi menyang ngarep.[112][113] Brod akèh sing ngrampungaké naskah Kafka sadurungé dibabar. Contoné, Kafka ninggalaké naskah Der Process sing ora dinomeri lan sawetara bab ya durung pepak lan naskah Das Schloss malah sawetara ukara-ukara ora rampung lan isiné isih ambigu;[113] Brod banjur nata bali bab-bab, nyunting tèks lan ngowahi titik. Der Process dibabar ing taun 1925 déning panerbit Verlag Die Schmiede. Kurt Wolff banjur mbabar rong roman liyané, Das Schloss ing taun 1926 lan Amerika in taun 1927. Ing taun 1931, Brod nyunting kompilasi prosa lan cerkak minangka Beim Bau der Chinesischen Mauer ('Nalika Mbangun Témbok Tiongkok'), kalebu cerkak mawa irah-irahan sing padha. Buku iki dibabar déning panerbit